LIETUVOS BANKO TEISĖS IR LICENCIJAVIMO DEPARTAMENTAS
Adresatams pagal sąrašą	Nr.
DĖL LIETUVOS BANKO VALDYBOS NUTARIMO PAKEITIMO PROJEKTO DERINIMO

Lietuvos bankas parengė ir teikia derinti Lietuvos banko valdybos 2013 m. kovo 19 d. nutarimo Nr. 03-62 „Dėl Vartojimo kredito gavėjų kreditingumo vertinimo ir atsakingojo skolinimo nuostatų patvirtinimo“ pakeitimo projektą (toliau – Nutarimo projektas).

2020 m. gegužės 20 d. Europos bankininkystės institucija patvirtino Gaires dėl paskolų išdavimo ir stebėsenos (EBAGL/2020/06 https://www.eba.europa.eu/regulation-and-policy/credit-risk/guidelines-on-loan-origination-and-monitoring) (toliau – Gairės). Vartojimo kredito davėjams, veikiantiems pagal Lietuvos Respublikos vartojimo kredito įstatymą, ir kredito davėjams, veikiantiems pagal Lietuvos Respublikos su nekilnojamuoju turtu susijusio kredito įstatymą, kurie nėra kredito įstaigos, yra taikomas Gairių 5 skirsnis, nustatantis paskolos išdavimo procedūras, tokias kaip būtinos informacijos ir duomenų apie skolininką turėjimą, skolininko kreditingumo vertinimą, sprendimų dėl paskolų dokumentavimą. Atsižvelgiant į tai, Nutarimo projekte nustatyta, kad minėti vartojimo kredito davėjai ir tarpusavio skolinimo platformos operatoriai, tvirtindami taisykles dėl vartojimo kredito gavėjų kreditingumo vertinimo, turi atsižvelgti į jiems taikomas Gairių nuostatas.

Nutarimo projektą parengė Lietuvos banko Teisės ir licencijavimo departamento Teisės taikymo ir teisėkūros skyriaus vyriausiasis specialistas S. Girdauskas, tel. +370 691 17743, el. pašto adresas SGirdauskas@lb.lt ir Finansinių paslaugų ir rinkų priežiūros departamento Kredito ir draudimo paslaugų priežiūros skyriaus vyriausioji teisininkė J. Tarasevičienė, tel. +370 668 77050. el. pašto adresas JTaraseviciene@lb.lt.

Nutarimo projektas skelbiamas Lietuvos Respublikos Seimo kanceliarijos teisės aktų informacinėje sistemoje (toliau – TAIS). Prašome pastabas ir pasiūlymus dėl Nutarimo projekto pateikti iki 2021 m. lapkričio 22 d. per TAIS arba elektroniniu paštu SGirdauskas@lb.lt.

PRIDEDAMA:

1.	Lietuvos banko valdybos 2013 m. kovo 19 d. nutarimo Nr. 03-62 „Dėl Vartojimo kredito gavėjų kreditingumo vertinimo ir atsakingojo skolinimo nuostatų patvirtinimo“ pakeitimo projektas, 1 lapas.

2.	Lietuvos banko valdybos 2013 m. kovo 19 d. nutarimo Nr. 03-62 „Dėl Vartojimo kredito gavėjų kreditingumo vertinimo ir atsakingojo skolinimo nuostatų patvirtinimo“ pakeitimo projekto lyginamasis variantas, 1 lapas.

S. Girdauskas, tel. (8 691) 17743, el. p. SGirdauskas@lb.lt